# Vzor bankovej záruky

# Príloha č.12 Prehľadu o oblasti EETS

Tento dokument je prílohou Prehľadu o oblasti EETS a slúži ako vzor pre Poskytovateľa EETS v zmysle Zmluvy EETS.

|  |  |  |  |
| --- | --- | --- | --- |
| Dokument | Vydanie / Verzia | Stav | Schválil, dňa |
| 12\_Vzor bankovej záruky\_svk | 28.07.2022 / 1.0 | finálna verzia na zverejnenie | predstavenstvo, 19.07.2022 |

**Záručná listina**

**Identifikačné údaje veriteľa:**

Názov: Národná diaľničná spoločnosť, a. s. (ďalej len „**Veriteľ**“)

Sídlo: Dúbravská cesta 14, 841 04 Bratislava, Slovenská republika

Právna forma: akciová spoločnosť zapísaná v Obchodnom registri Mestského súdu Bratislava III, oddiel: Sa, vložka číslo: 3518/B

IČO: 35 919 001

IČ DPH: SK2021937775

**Banková záruka č.:** [*\*číslo/značka, bude doplnené\**]

Boli sme informovaní, že na základe zmluvy o poskytovaní európskej služby elektronického výberu mýta v Slovenskej republike č. [*\*č. zmluvy\**], uzatvorenej dňa [*\*dátum\**] (ďalej len „**Zmluva**“) medzi Vami a spoločnosťou a [*\*obch. meno spoločnosti\**], IČO: [*\*\*\**], so sídlom [*\*adresa sídla\**], zapísanej v obchodnom registri vedenom [*\*súdom\**] v [\*\*\*], oddiel [\*\*\*], vložka [\*\*\*] (ďalej len „**Klient**“) je požadovaná banková záruka za dodržanie zmluvných podmienok Zmluvy, pričom banková záruka musí byť udržiavaná v platnosti a účinnosti po celú dobu trvania Zmluvy a musí byť vždy vystavená na dobu najmenej dvanástich (12) mesiacov.

Táto banková záruka č. [\*\*\*] (ďalej len „**Banková záruka**“) je vystavená ako neodvolateľná a bezpodmienečná, pričom sa z príkazu Klienta zaväzujeme my, [*\*firma banky\**], IČO: [*\*\*\**], so sídlom [\**adresa sídla*\*], zapísaná v obchodnom registri vedenom [\**súdom*\*] v [\*\*\*], oddiel [\*\*\*], vložka [\*\*\*] bez odkladu, bez námietok a na Vašu prvú výzvu vyplatiť akúkoľvek čiastku, alebo čiastky, až do celkovej výšky

**Eur [\*\*\*]**

**slovami: [\*\*\*]**

(ďalej jen „**Zaručená čiastka**“),

a to do piatich (5) dní po obdŕžaní Vašej písomnej výzvy (ďalej len „**Výzva**“), ktorá bude v súlade so všetkými podmienkami tejto záručnej listiny a bude obsahovať

1. identifikácie: Vás ako Veriteľa, Klienta, Zmluvy a Bankovej záruky,
2. špecifikáciu výšky nároku a právneho titulu takého nároku vrátane odkazu na príslušné ustanovenie Zmluvy, z ktorého nárok vyplýva,
3. konkrétny dôvod vzniku uplatneného nároku.

Každá Výzva a/nebo nižšie uvedené vyhlásenie o zbavení od povinností z Bankovej záruky nám musí byť doručené v listinnej podobe na našu adresu [*\*adresa, bude doplnené\**] doporučenou poštou, kuriérskou službou alebo osobne a musí obsahovať vlastnoručný podpis Vášho štatutárneho orgánu alebo Vami splnomocnenej osoby, ktorý musí byť úradne overený. V prípade podpisu splnomocnenou osobou musí byť priložený aj originál alebo úradne overená kópia plnej moci s úradne overeným podpisom Vášho štatutárneho orgánu. Akékoľvek iné spôsoby predloženia a doručenia Výzvy a/alebo vyhlásenia o zbavení od povinností z Bankovej záruky sú výslovne vylúčené. Žiadne iné dokumenty nebudú z našej strany požadované ako podmienka vyplatenia požadovanej čiastky z Bankovej záruky.

Zmena vyššie uvedenej adresy, na ktorú nám má byť doručená Výzva a/nebo nižšie uvedené vyhlásenie o zbavení od povinností z Bankovej záruky, je voči Vám účinná uplynutím piatich (5) pracovných dní odo dňa, kedy Vám bude doručené naše písomné oznámenie o zmene tejto adresy.

Zaručená čiastka sa znižuje o všetky platby vykonané nami na základe uplatnenia Bankovej záruky.

Táto Banková záruka je platná a účinná od dátumu vystavenia uvedeného nižšie, s tým, že zaniká automaticky:

1. v deň, kedy nám bude doručený (vrátený) originál tejto záručnej listiny, alebo
2. v deň, kedy obdržíme Vaše vyhlásenie o tom, že nás zbavujete od všetkých povinností z tejto Bankovej záruky a že voči nám nemáte žiadne nároky z nej plynúce, alebo
3. vyplatením celej Zaručenej čiastky, alebo
4. dňa [*\*dátum, bude doplnené\**],

podľa toho, ktorá z uvedených skutočností nastane skôr.

Je nutné, aby Výzva bola na vyššie uvedenú adresu doručená najneskôr v deň zániku tejto Bankovej záruky, ako je uvedené vyššie.

Táto Banková záruka nie je prevoditeľná. Túto Bankovú záruku nie je možné založiť. Právo uplatniť Bankovú záruku a právo na plnenie z tejto Bankovej záruky môžu byť postúpené iba spoločne so súčasným alebo predchádzajúcim postúpením práv zo Zmluvy zabezpečených touto Bankovou zárukou.

Táto Banková záruka sa riadi právom Slovenskej republiky a podlieha „Jednotným pravidlám pre záruky vyplatiteľné na požiadanie“, ktorá pod číslom 758 vydala Medzinárodná obchodná komora v Paríži. Pre riešenie sporov z nej vyplývajúcich sú príslušné súdy Slovenskej republiky.

Po ukončení platnosti tejto Bankovej záruky nám vráťte originál tejto záručnej listiny.

Vystavené v \_\_\_\_\_\_\_\_\_\_\_\_\_\_

Dátum \_\_\_\_\_\_\_\_\_\_\_\_\_\_\_\_\_\_

Podpis(y) \_\_\_\_\_\_\_\_\_\_\_\_\_\_\_\_\_